open-index/open-wikipedia-markdown huggingface dataset:
Giacomo Devoto

**Giacomo Devoto**, nado en Xénova o 19 de xullo de 1897 e morto en Florencia o 25 de decembro de 1974, foi un glotólogo e lingüista italiano, un dos mellores nestas disciplinas do século XX neses país.
## Traxectoria 
En 1939 fundou con Bruno Migliorini a revista *Lingua Nostra*. 
En xaneiro de 1945, xusto despois da caída da República Social Italiana, fundou en Florencia xunto con Piero Calamandrei, Corrado Tumiati, Enzo Enriques Agnoletti e Paride Baccarini a AFE: Associazione Federalisti Europei , confluíndo despois no Movemento Federalista Europeo fundado por Altiero Spinelli, no que tivo nos anos 1947-1948 un papel de primeira orde.

Recibiu doutoramentos "honoris causa" pola Universidade de París, Basilea, Estrasburgo, Berlín (Humboldt), Cracovia, Zagreb e Lima.

Foi Presidente da Accademia della Crusca a partir de decembro de 1963, Académico de Dinamarca e Finlandia, Emérito de glotoloxía e Reitor da Universidade de Florencia. 
Foi, finalmente, un dos máximos expertos a nivel internacional de lingüística indoeuropea (*Origini indoeuropee*, 1962), latina (*Storia della lingua di Roma*, publicado en 1940) e italiana (*Avviamento alla etimologia italiana*, de 1968, ''Il linguaggio d'Italia*, editado en 1974 etc.).

## Os estudos 
Entre as úas contribucións á indoeuropeística figura tamén a elaboración do concepto de "periindoeuropeo", é dicir, todo o que presenta caracteres híbridos indoeuropeos e non indoeuropeos ("anaindoeuropeos"). O termo indica tanto linguas como territorios ("áreas" ou "fasces peri-indoeuropeas2) pero tamén pobos e outras cousas. O periindoeuropeo preséntase nunha esfera marxinal respecto á área de difusión indoeuropea, onde tradicións estrañas á indoeuropea se terían alterado progresivamente polo contacto coas indoeuropeas. Pode ser visto como un "indoeuropeo periférico" en formación, definida por Devoto como unha «indoeuropeidade aproximativa». Devoto propuxo e sostivo a definición da lingua etrusca como periindoeuropea.
## Obras 
* *Antichi italici*. 1931.
* *Storia della lingua di Roma*. Capelli Editore, 1991, I ed. 1939.
* *Pelasgo e peri-indeuropeo* (1943) in *Studi etruschi*, Firenze, Olschki, 1971. 
* *Studi di stilistica*, 1950.
* *I fondamenti della storia linguistica*. 1951.
* *Profilo di storia linguistica italiana*. 1953.
* *Origini indoeuropee*. Edizioni di Ar, 2008, I ed.1962.
* *I dialetti delle regioni d'Italia*. Sansoni, Firenze 1972, con Gabriella Giacomelli.
* *Le origini e la lingua dei Lettoni* in "*Lettonia*". 1939 (Res Balticae 1997).
* *Le letterature dei paese baltici*. (a cura di), Sansoni 1969.

## Notas 
## Véxase tamén 
### Bibliografía 
* Voce "Giacomo Devoto" in AA.VV., *Biografie e bibliografie degli Accademici Lincei*, Roma, Acc. dei Lincei, 1976, pp.&nbsp;891–892.
* Luigi Heilmann, *Ricordando Giacomo Devoto (1897-1974''), in «Atti dell'Accademia delle Scienze dell'Istituto di Bologna. Rendiconti», LXIII/2 (1974-1975), pp.&nbsp;279–301
### Ligazóns externas 
*Ficha de Giacomo Devoto na páxina da Accademia della Crusca
AS Saint-Étienne

A **Association Sportive de Saint-Étienne Loire** é un club de fútbol francés, da cidade de Saint-Étienne en Ródano-Alpes. Foi fundado en 1933 e xoga na Ligue 1 francesa. A pesar de provir dunha cidade de 180&nbsp;000 habitantes, é o club con máis títulos de Francia.

## Historia 
En xullo de 1909 a Asociación de empregados da *Société des magasins Casino* crea un club polideportivo, o *ASC* (polas iniciais da asociación). En 1920 este club chamouse ''l'Amical Sporting Club*, para poder manter as iniciais.

En 1933 o equipo vólvese profesional e cámbiase o nome polo actual, *Association Sportive de Saint-Étienne Loire* que debutaría na máxima categoría do fútbol francés na tempada 1938-39. Pero non seria ata 1957 cando chegase o maior logro da entidade ata ese momento, a proclamación como campión de liga e a súa primeira participación na Copa de Europa ante o Glasgow Rangers.

Con todo a era dourada dos "verdes" chegaría con Roger Rocher como presidente, durante esta etapa obtería nove ligas, das cales tres foron consecutivas, e seis copas de Francia, a primeira en 1962. Ademais logra chegar á final da Copa de Europa da tempada 1975-76 onde caería derrotado por 0-1 ante o Bayern de Múnic.

En 1981 o club consegue o seu décimo título de liga que lle vale para ser o único equipo de Francia que pode ter no seu escudo a estrela que simboliza as dez ligas. Un ano máis tarde, en 1982, Roger Rocher deixa de ser presidente do club, marcado o seu final o seu ingreso en prisión por mor de falta de pagamentos aos xogadores.

No ano 2006 o xornal *L'Equipe Magazine'' distinguiu ao club como o mellor equipo de fútbol francés de todos os tempos. O Saint-Étienne é o club francés que máis Ligas gañou, dez en total.

## Uniforme 
* **Uniforme titular**: Camiseta verde, pantalón branco e medias verdes. 
* **Uniforme alternativo**: Camiseta branca, pantalón verde e medias brancas.

## Palmarés 
### Torneos nacionais 
* **Ligue 1 (10):** 1957, 1964, 1967, 1968, 1969, 1970, 1974, 1975, 1976, 1981
* **Copa de Francia (6):** 1962, 1968, 1970, 1974, 1975, 1977
* **Copa Charles Drago (2):** 1955, 1958
* **Supercopa de Francia (5):** 1957, 1962, 1967, 1968, 1969
* **Ligue 2 (3):** 1963, 1999, 2004
* Subcampión da Ligue 1 (3): 1946, 1971, 1982
* Subcampión da Copa de Francia (3): 1960, 1981, 1982
* Subcampión da Supercopa de Francia (1): 1970
* Subcampión da Ligue 2 (2): 1938, 1986

### Torneos internacionais 
* Subcampión da Liga de Campións da UEFA (1): 1976

## Véxase tamén 
### Ligazóns externas 
* Sitio web oficial 
* Web de hinchas
Popper

**Popper** pode referirse a:

* **David Popper**, violoncellista checo.
* **Erwin Popper**, médico austríaco e descubridor do virus da polio.
* **Frank Popper**, teórico da arte.
* **Julius Popper**, explorador e enxeñeiro romanés.
* **Karl Popper**, filósofo do século XX.
Arnold Vosloo

**Arnold Vosloo**, nado o 16 de xuño de 1962 en Pretoria (Suráfrica), é un actor de cine e televisión nacionalizado estadounidense. Vosloo acadou a fama pola súa actuación no filme *The Mummy* (1999) e *The Mummy Returns* (2001), onde interpreta o personaxe do título; tamén interpretou o coronel surafricano Coetzee no filme *Diamante de sangue*.

## Traxectoria 
Logo de estudar interpretación na Performing Arts Council de Transvaal, Vosloo comezou a súa carreira no teatro, gañando varios premios Dalro polas súas interpretacións en obras como *Don Juan*, *Hamlet* e ''Môre is 'n Lang Dag*. Ó pouco tempo converteuse nun actor regular do State Theatre de Pretoria.

En 1984, pasouse ó cine onde seguiu logrando distincións pola súa actuación en filmes como *Boetie gaan Border toe*. Vosloo tamén participou en *Morenga* (1985), *Skeleton Coast* (1987) e *The Rutanga Tapes* (1990).

O seu debut nun filme estadounidense ocorreu en *1492: Conquest of Paradise* (1992). Despois apareceu nas dúas secuelas de Darkman (*Darkman II: The Return of Durant* de 1994 e *Darkman III: Die Darkman Die* de 1996), tomando o lugar de Liam Neeson como o personaxe do filme.

En 1999 Vosloo apareceu en *The Mummy* (protagonizada por Brendan Fraser) e máis tarde na súa secuela de 2001, *The Mummy Returns*; en ambos filmes interpretou a Imhotep, un sacerdote do Antigo Exipto.

Apareceu como o coronel mercenario Coetzee no filme *Diamante de sangue* (2006), que foi filmada en parte en Suráfrica.

En 2009 interpretou o mercenario Zartan en *G.I. Joe: The rise of Cobra''.

## Filmografía 
## Véxase tamén 
### Ligazóns externas 
* Ficha na IMDb
Brigi Rafini

**Birgi Rafini** é un político de Níxer nado o 7 de abril de 1953 en Iferouane, na actualidade (2011), primeiro ministro de Níxer.

## Traxectoria 
Alcade de Iférouane, en 2004 foi ademais elixido deputado pola rexión de Agadez en representación do Reagrupamento pola Democracia e o Progreso. En 2007, viviu na fronte a segunda revolta tuareg cando guerrilleiros tuareg e o exército regular do país se enfrontaron na zona norte do país, rica en xacementos de uranio. Foi reelixido nas eleccións presidenciais e lexislativas en 2011 como deputado de Agadez polo PNDS, o partido vencedor.

En 2011 foi escollido polo recentemente elixido presidente de Níxer Mahamadou Issoufou (tamén do PNDS) para presidir o goberno democrático de Níxer.
Galiza Black Towers

O **Galiza Black Towers** foi un equipo galego de fútbol americano, que xogaba os seus partidos como local no campo de fútbol de Cacheiras, en Teo.

O equipo naceu en xullo de 2009 como resultado da unión de dous equipos anteriores, o Coruña Towers e Teo Black Thunder. O obxectivo desta fusión foi xuntar un equipo forte para participar na primeira edición da Liga Portuguesa de Fútbol Americano acabada de crear. Os xogadores coruñeses e teenses adestraban por separado durante a semana, e os sábados uníanse para adestrar en Cacheiras.

Durante 3 anos competiu na LPFA. No seu primeiro ano rematou 3º (entre 5 equipos) con 4 vitorias e 3 derrotas. No segundo ano rematou 4º (entre 6 equipos) con 3 vitorias e 3 derrotas. No terceiro ano rematou 6º (entre 7 equipos) con 1 vitoria e 5 derrotas.

A unión chegou o seu fin en 2012, ano no que varios dos ex xogadores do club fundaron o Santiago Black Ravens co obxectivo de poder seguir competindo na liga portuguesa en 2013. Outros optaron por continuar nos proxectos orixinais, Coruña Towers e Teo Black Thunder (como sección do Club San Francisco de Teo).

## Véxase tamén 
### Ligazóns externas 
* Información sobre os Black Towers 
* Artigo en PrimerDown.com
Autofelación

miniatura|250px|Home realizando unha autofelación.

A **autofelación** é unha forma de masturbación masculina que consiste na estimulación oral do propio pene. A miúdo foi considerado un acto imposible de realizar, debido á dificultade que entraña. Porén, algúns homes teñen flexibilidade suficiente para poder facelo.

## Historia 
Existen restos arqueolóxicos que representan a homes que teñen os seus propios penes na boca. O académico David Lorton di que moitos textos antigos vinculan a autofelación coa relixión practicada no Antigo Exipto. O deus do sol, Ra, creou ó deus Shu e á deusa Tefnut practicando a autofelación e vertendo o seu seme sobre o chan.

## Aspecto físico 
Poucos homes reúnen características físicas (flexibilidade, lonxitude do pene...) que lles permitan practicar a autofelación. Porén, existe a crenza de que certos adestramentos físicos como a ximnasia ou o ioga permiten desenvolver esa capacidade. Alfred Charles Kinsey sinalou no seu reputado Informe que menos do 1% dos homes poden ter contacto oral co seu pene, e que só 2 ou 3 de cada mil poden realizar a autofelación

## Notas 
## Véxase tamén 
### Outros artigos 
* Felación
* Autocoito
New Skin

"**New Skin**" é unha canción da banda estadounidense de rock alternativo Incubus, editada o 20 de setembro de 1998 como segundo sinxelo do seu álbum *S.C.I.E.N.C.E.*. Acadou o número 21 na lista de sinxelos da *Billboard* en 1998. A canción aparecía orixinalmente na demo ''Let Me Tell Ya 'Bout Root Beer'' en 1995.

## Listaxe de cancións 
;US Promo CD (1997)
# "New Skin"

;US Promo CD (1998)
# "New Skin"
# "CD ROM data Track"
Joy.Discovery.Invention

"**Joy.Discovery.Invention**" é unha canción da banda escocesa de rock alternativo Biffy Clyro, editada o 15 de xullo do 2002 como cuarto sinxelo do seu álbum de estrea *Blackened Sky*. Apareceu coa tamén cara-a "Toys, Toys, Toys, Choke, Toys, Toys, Toys", un tema do seu segundo álbum, *The Vertigo of Bliss*. Acadou o número 86 na lista británica de álbums.

## Listaxe de cancións 
### CD 
# "Joy.Discovery.Invention" – 3:38
# "Toys, Toys, Toys, Choke, Toys, Toys, Toys" – 5:28
# "The Houses of Roofs" – 5:12
### 7"
# "Toys, Toys, Toys, Choke, Toys, Toys, Toys" (Edit) – 4:08
# "Joy.Discovery.Invention" – 3:38
# "All The Way Down: Chapter 2" – 3:16
Karma Police

"**Karma Police**" é unha canción da banda inglesa de rock alternativo Radiohead, editada o 25 de agosto de 1997 como segundo sinxelo do seu terceiro álbum, *OK Computer*. O título da canción deriva dunha broma da banda, referíndose á teoría hindú do karma. Foi un éxito comercial, acadando o número 8 da lista de sinxelos británica e o número 14 da estadounidense *Hot Modern Rock Tracks*.

## Listaxe de cancións 
Todos os temas compostos por Thom Yorke, Jonny Greenwood, Ed O'Brien, Colin Greenwood e Phil Selway.
### CD1 
# "Karma Police" - 4:23
# "Meeting in the Aisle" - 3:08
# "Lull" - 2:28

### CD2 
# "Karma Police" - 4:23
# "Climbing Up the Walls (Zero 7 Mix)" - 5:19
# "Climbing Up the Walls (Fila Brazillia Mix)" - 6:24
Big Empty

"**Big Empty**" é unha canción da banda estadounidense de rock alternativo Stone Temple Pilots, editada en maio de 1994 como sinxelo do seu álbum *Purple*, e aparecida anteriormente ese mesmo ano na banda sonora da película *The Crow*. A canción tivo moito éxito e acadou os números 3 e 7 das listas*Mainstream Rock Tracks* e *Modern Rock Tracks* respectivamente. "Big Empty" aparece tamén nos álbums recompilatorios do grupo *Thank You* e *Buy This*.

## Listaxe de cancións 
# "Big Empty"
# "Lounge Fly"
Sea of Sorrow

"**Sea of Sorrow**" é unha canción da banda estadounidense de metal alternativo Alice in Chains, editada en 1992 como sinxelo do seu álbum *Facelift*. O tema foi incluído no recompilatorio *The Essential Alice in Chains* (2006), e unha vesión demo do mesmo aparece no *box set* *Music Bank* (1999).

## Listaxe de cancións 
# "Sea of Sorrow" (edit) – 4:34
# "Sea of Sorrow" – 5:49
1492: Conquest of Paradise

***1492: Conquest of Paradise*** é unha longametraxe dirixida por Ridley Scott que foi estreada en 1992. Escrito por Roselyne Bosch, o filme foi realizado para conmemorar o 500 aniversario do descubrimento de Cristovo Colón (Gérard Depardieu).

## Sinopse 
Cristovo Colón, un navegante xenovés, soña con atopar unha nova ruta marítima que lle permita á Castela chegar directamente ós mercados de Asia, á fin de prescindir dos intermediarios que encarecían as mercadorías. Colón presentara o seu proxecto ó rei de Portugal, pero foi rexeitado porque considerábano posible pero demasiado custoso. Tamén en Castela foi rexeitado nun principio. A pesar de todo, Colón consegue o apoio do padre Marchena e do armador Martín Alonso Pinzón. Ademais, o banqueiro valenciano Luis de Santángel promételle unha audiencia coa Raíña Sabels de Castela, quen aproba o proxecto. O 3 de agosto de 1492, Colón parte do Porto de Palos e o 12 de outubro de 1492, 'La Pinta', 'La Niña' e 'La Santa María', atracan nunha pequena illa do mar Caribe á que chamarán San Salvador, un illote do estado actual das Bahamas. Colón descobre un novo continente que fai medrar os límites do mundo coñecido ata entón.

## Personaxes 
* Gérard Depardieu como Cristovo Colón 
* Sigourney Weaver como Sabela de Castela
* Ángela Molina como Beatriz Enríquez de Arana
* Loren Dean como Fernando Colón, adulto
* Armand Assante como Gabriel Sánchez 
* Fernando Rey como Antonio de Marchena 
* Tchéky Karyo como Martín Alonso Pinzón
* Frank Langella como Luis de Santángel
* Fernando Guillén Cuervo como Giacomo Colón
* Achero Mañas como Rodrigo, tripulante
* Mark Margolis como Francisco de Bobadilla 
* Steven Waddington como Bartolomé Colón
* Michael Wincott como Adrian de Múxica
* Arnold Vosloo como Hernando de Guevara
* Kevin Dunn como Capitán Méndez
* Kario Salem como de Arojaz
* Juan Diego Botto como Diego Colón
* Isabel Prinz como Dueña
* Jack Taylor como de Vicuña

## Galardóns e nomeamentos 
* 1993: Nomeada ó Globo de Ouro: Mellor Banda Sonora (Vangelis).
* 1992: Nomeada pola British Society: Mellor Fotografía.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Pa negre (filme)

***Pa negre*** é unha longametraxe dirixida polo mallorquín Agustí Villaronga, que foi estreada no 2010. Está baseada na novela *homónima de Emili Teixidor.

## Sinopse 
*Pa negre'' fala sobre a posguerra rural en Cataluña cun discurso non político senón emocional. Naqueles anos duros da posguerra, Andreu, un neno dunha familia republicana, atopa un día no bosque os corpos dun home e o seu fillo. As consecuencias do suceso levan á desintegración da súa familia, atrapada polas mentiras e os segredos do pasado.

## Personaxes 
## Galardóns e nomeamentos 
* 2010: Festival de Cine de San Sebastián: Mellor actriz (Nora Navas).
* 2010: 9 Premios Goya, incluíndo Mellor filme, director e actriz. 14 nomeamentos.

## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar

### Ligazóns externas 
* Ficha na IMDb 
* Ficha en Fimaffinity 
* Web Oficial ,  e 
* Tot Cinema
Día dos enganos

O **día dos enganos**, **día da mentira** ou **día das petas** é unha tradición que ten lugar no primeiro día de abril. Consiste en dar noticias falsas para enviar ás persoas onde non deben ir e outro tipo de brincadeiras.

## Orixe 
A orixe deste día é controversa, mais a versión máis aceptada para explicar por que o 1 de abril é considerado o *día dos enganos* ten que ver coa Francia do século XVI. Naquel tempo, o Ano Novo era festexado no día 25 de marzo, data que marcaba o comezo da primavera. As festas duraban unha semana e terminaban no día 1 de abril.

No ano 1564, despois da adopción do calendario gregoriano, o rei Carlos IX de Francia determinou que o ano novo sería commemorado no día 1 de xaneiro. Algúns franceses resistíronse á mudanza e continuaron a guiarse polo calendario antigo, polo cal o ano comezaba no 1 de abril. Os máis brincallóns comezaron a ridiculizalos, a enviarlles regalos estraños e convites para festas inexistentes, brincadeiras coñecidas como *plaisanteries*.

## Actualidade 
Na actualidade o Día da Mentira é celebrado en multitude de países ao redor do mundo, entre os cales está Galiza. Nos países de cultura anglosaxoa é coñecido como ''April Fools' Day* (*día de abril dos parvos*), e é costume que medios de comunicación e mesmo grandes empresas espallen novas falsas. En Italia, Francia e Belxica é coñecido como *peixe de abril* (*pesce d'aprile* en italiano, *poisson d'avril* en francés e *aprilvis* en neerlandés), e a tradición é facer bonecos de papel con forma de peixe e pegarllos á xente.

Na Galiza dise que *No primeiro de abril van os burros onde non deben ir'', cando alguén cae nun dos enganos propios do día. Se ben é certo que a celebración do Día dos Enganos en Galiza estaba a desaparecer, substituído en parte pola tradición española do Día dos Santos Inocentes, vénse facendo un esforzo nestes últimos tempos para manter e reavivar a tradición.

## Notas
LOFAR

miniatura|dereita|Prototipos de antenas LOFAR.
**LOFAR**, acrónimo de **Low Frequency ARray**, é un radiotelescopio empregado en astronomía. Trátase dun ambicioso proxecto consistente en construír un array interferométrico distribuído ao longo dos Países Baixos e o norte de Alemaña, cunha área efectiva total de até 1 quilómetro cadrado.

## Obxectivo 
A misión do LOFAR consiste en sondar o universo con frecuencias de radio desde ~10 – 240&nbsp;MHz con maior resolución e sensibilidade que outras investigacións de sondaxes anteriores, coma a 7C e a 8C, e as sondaxes do Very Large Array (VLA) e mais o Giant Meterwave Radio Telescope (GMRT).

O 26 de abril de 2005, un superordenador IBM Blue Gene-L foi instalado no centro matemático da Universidade de Groningen para procesar os datos producidos polo LOFAR. Este supercomputador converteuse no máis poderoso de Europa segundo a listaxe TOP500.

## Notas 
## Véxase tamén 
### Ligazóns externas 
* Páxina web de LOFAR
Battle: Los Angeles

***Battle: Los Angeles*** (tamén coñecido como ***Battle: LA*** e internacionalmente como ***World Invasion: Battle Los Angeles***) é un filme de ficción científica dirixido polo surafricano Jonathan Liebesman.

## Sinopse 
Durante anos houbo casos documentados de avistamentos de OVNIS en todo o mundo. Pero en 2011, o que ata ese momento non eran máis que avistamentos tórnase nunha terríbel realidade cando a Terra é ameazada por forzas descoñecidas. Namentres todos son testemuñas de como desaparecen as grandes cidades do mundo, Os Ánxeles convértese no derradeiro bastión da humanidade nunha liorta que ninguén agardaba. Un sarxento da Mariña (Aaron Eckhart) e a súa división son os que terán que definir as fronteiras fronte a un inimigo como xamais coñeceran.

## Personaxes 
* Aaron Eckhart, como o Sarxento Michael Nantz
* Michelle Rodriguez, como a sarxento técnico da USAF, Elena Santos.
* Ramón Rodriguez, como o tenente William Martinez.
* Bridget Moynahan, como veterinaria Michelle.
* Michael Peña, como Joe Rincon.
* Taylor Handley, como o Cabo Corey Simmons.
* Lucas Till, como o cabo Grayston.
* Joey King, como Kirsten.
* Noel Fisher, como Soldado Shawn Lenihan.
* Neil Brown, Jr, como o cabo Richard Guerrero.
* James Hiroyuki Liao, como o LCpl. Steven Mottola.
* Cory Hardrict, como o Cabo Jason Lockett.
* Gino Anthony Pesi, como o Cabo Nick Stavrou.
* Ne-Yo, como o Cabo Kevin Harris. 
* Adetokumboh M'Cormack, como Corpsman Jibril Adukwu .
* Bryce Cass, como Hector Rincon.

## Notas
FK Partizan

O **FK Partizan** (en serbio: *Fudbalski klub Partizan*; en cirílico: *Фудбалски клуб Партизан*) é un club de fútbol serbio con sede na cidade de Belgrado. Foi fundado o 4 de outubro de 1945 como parte da Sociedade Deportiva Partizan e actualmente xoga na Superliga Serbia.

Ten unha gran rivalidade co Estrela Vermella co cal disputa o *Derbi Eterno de Belgrado*.

## Historia 
O FK Partizan foi fundado o 4 de outubro de 1945 como parte da Asociación Iugoslava de Deportes, sendo renomeada posteriormente como Sociedade Deportiva Partizan en referencia aos guerrilleiros partisanos, que loitaron contra a ocupación das forzas do Eixo durante a segunda guerra mundial. Aínda que o club aínda forma parte da sociedade deportiva, que inclúe 25 distintos clubs deportivos, posúe total autonomía administrativa e financeira.

Desde a súa fundación ata comezos dos anos 1950, o club estivo baixo o beirado do Exército Popular Iugoslavo, por iso é polo que o Estadio Partizan recibise, durante gran parte da súa historia, o nome de Stadion JNA. O seu primeiro partido internacional foi xogado fronte ao CDKA Moscova (actualmente CSKA Moscova) o 6 de decembro de 1945.

## Xogadores destacados 
*  Stjepan Bobek
*  Ivan Ćurković
*  Miloš Milutinović
*  Velibor Vasović
*  Momčilo Vukotić
*  Milutin Šoškić
*  Branko Zebec
*  Dragan Ćirić
*  Slaviša Jokanović
*  Ivica Kralj
*  Predrag Mijatović
*  Savo Milošević
*  Albert Nađ
*  Igor Duljaj
*  Saša Ilić
*  Taribo West

## Palmarés 
#### Torneos nacionais 
* **Primeira Liga de Iugoslavia (11)**: 1946/47, 1948/49, 1960/61, 1961/62, 1962/63, 1964/65, 1975/76, 1977/78, 1982/83, 1985/86, 1986/87.
* **Primeira Liga de Serbia e Montenegro (8)**: 1992/93, 1993/94, 1995/96, 1996/97, 1998/99, 2001/02, 2002/03, 2004/05.
* **Superliga de Serbia (8)**: 2007/08, 2008/09, 2009/10, 2010/11, 2011/12, 2012/13, 2014/15, 2016/17.
* **Copa de Iugoslavia (6)**: 1946/47, 1951/52, 1953/54, 1956/57, 1988/89, 1991/92.
* **Copa de Serbia e Montenegro (3)**: 1993/94, 1997/98, 2000/01.
* **Copa de Serbia (7)**: 2007/08, 2008/09, 2010/11, 2015/16, 2016/17, 2017/18, 2018/19.
* **Supercopa de Iugoslavia (1)**: 1989.

#### Torneos internacionais 
* **Copa Mitropa (1)**: 1978.
* Subcampión da Liga de Campións da UEFA (1): 1966.

#### Torneos amigables 
* **Torneo de Bucarest**: 1947.
* **Torneo de Belgrado**: 1948.
* **Torneo internacional de Viena**: 1949.
* **Torneo de Antuerpen**: 1951.
* **Torneo de Hamburgo**: 1952.
* **Trofeo Mohamed V**: 1963.
* **Trofeo Ciudad de México**: 1970.
* **Trofeo Pentagonal Ciudad de Bogotá**: 1971.
* **Trofeo Algere**: 1975.
* **Trofeo Colombino de fútbol**: 1976.
* **Lunar New Year Cup**: 1984.
* **Trofeo 40 aniversario FK Partizan**: 1985.
* **Torneo de Basilea**: 1985 (Compartido con Bayern Múnic e FC Basilea).
* **Torneo de Cannes**: 1988.
* **Uhren Cup**: 1989.
* .**Copa Alpen**: 2004
* **Torneo 100 aniversario TSV,de Karlsruher**: 2005.

## Véxase tamén 
### Ligazóns externas 
* Sitio web oficial
Santiago Bolívar Piñeiro

**Santiago Bolívar Piñeiro**, nado en Pontevedra o 18 de setembro de 1950, é un militar galego da Mariña Española, almirante da Frota da Armada (ALFLOT) entre os anos 2011 e 2015.

## Traxectoria 
En 1970 ingresou na Escola Naval Militar de Marín. Unha vez nomeado oficial comandante, estivo ao mando do remolcador de altura *Mahón*, do patrulleiro de altura *Chilreu*, da Fragata *Baleares*, do Buque Escola *Juan Sebastián Elcano* e do Grupo de Unidades de Proxección da Frota.

Estivo destinado na Flotilla de Aeronaves, no Centro de Avaliación e Apoio á Cualificación para o Combate, e na División de Sistemas de Información e Comunicacións do Estado Maior da Armada. Foi xefe do Arsenal de Ferrol até abril de 2011, cando foi nomeado polo Consello de ministros Almirante da Frota Armada, o mando da cal se atopa na Base Naval de Rota.

En 2015, deixou o cargo polo paso á situación de reserva. En novembro dese mesmo ano foi nomeado presidente do consello de administración de Hisdesat, empresa española de servizos gobernamentais por satélite.

## Notas
Néstor

**Néstor** pode referirse a:

* **Néstor**, antropónimo masculino de orixe grega;
* **Néstor**, personaxe mitolóxico d' *A Ilíada* e *A Odisea*, fillo de Neleo, rei de Pilos;
* **Néstor Luján**, xornalista catalán;
* **Néstor Kirchner**, expresidente da Arxentina.
* **Nestor Makhno**, anarquista ucraíno.
Linares Club de Fútbol

O **Linares Club de Fútbol** foi un equipo de fútbol español da cidade de Linares, na provincia de Xaén. Foi fundado en 1960 e desapareceu en 1990.

## Historia 
O **Linares Club de Futbol** nace en 1960 e comeza a xogar en Categoría Rexional. En 1965 logra o ascenso a Terceira División. Nesta categoría permanece 5 anos, ata que na tempada 1969/70 descende outra vez a categoría rexional. Só un ano despois regresa á categoría nacional.

Tras dous anos en Terceira, na tempada 1972/73, proclámase campión do seu grupo de Terceira e logra o ascenso a Segunda División por primeira vez na súa historia. Só permanece unha tempada na categoría, descende como pechacancelas. Tras dous anos en Terceira División créase a Segunda División B en 1977, o Linares CF participa na primeira edición terminando en 14º posto. Na 1979/80 finaliza primeiro do grupo e ascende por segunda vez a Segunda División.

No seu regreso á Segunda División finaliza 12º na súa primeira campaña e logra manter a categoría tres tempadas. Na 1983/84 regresa a Segunda B. Na 1988/89 o Linares, xogou o seu último partido de liga no Vicente Calderón, ante o Atlético Madrileño, xogándose neste partido de novo o ascenso a Segunda. Non conseguiu o obxectivo. A seguinte tempada finaliza 7º, pero é descendido a Terceira por non pagar aos xogadores e desaparece en 1990. Fúndase na cidade o CD Linares para que o fútbol na localidade non morra.

## Uniforme 
* **Uniforme titular**: Camiseta azul, pantalón branco, medias azuis. 
* **Uniforme alternativo**: Camiseta vermella, pantalón branco, medias vermellas.

## Estadio 
Estadio Municipal de Linarejos, construído en 1956, con capacidade para 10.000 persoas.

## Datos do club 
* **Tempadas en 1ª**: 0
* **Tempadas en 2ª**: 5
* **Tempadas en 2ªB**: 8
* **Tempadas en 3ª**: 11
* **Mellor posto na liga**: 12º (Segunda División, tempada 1980-81)

## Xogadores destacados 
## Palmarés 
* **Segunda División B de España (1):** 1979-80
* Subcampión de Terceira División (2): 1972-73, 1986-87
Skyline

***Skyline*** é un filme estadounidense de ficción científica dirixido por Colin Strause e Greg Strause que se estreou en 2010. Foi coproducido e escrito por Liam O'Donnell. Está protagonizado por Eric Balfour, Scottie Thompson, Brittany Daniel, Crystal Reed, David Zayas e Donald Faison, no papel dun grupo de residentes da cidade dos Ánxeles que son testemuñas dunha invasión alieníxena. O filme estreouse o 12 de novembro de 2010 nos cinemas dos Estados Unidos. Malia as valoracións negativas da crítica, *Skyline* foi un éxito de recadación, conseguindo 68 millóns de dólares en todo o mundo sobre un orzamento de 10–20 millóns.

*Skyline* tivo dúas secuelas, *Beyond Skyline* (2017) e *Skylines* (2020). Ámbolos dous filmes foron escritos e dirixidos por O'Donnell, e producidos por O'Donnell, os irmáns Strause e Matthew E. Chausse.

## Sinopse 
Despois dunha noite de troula, un grupo de amigos esperta no medio da noite debido a unha luz misteriosa que sae da xanela. A luz debuxa lixeiramente a imaxe de persoas que logo desaparecen. Así descubrirán que unha forza doutro mundo está engulindo a toda a poboación da Terra. Este grupo de superviventes deberá loitar pola súa vida mentres o mundo enteiro esvaécese ó seu redor.

## Personaxes 
* Eric Balfour como Jarrod
* Scottie Thompson como Elaine
* Brittany Daniel como Candice
* Crystal Reed como Denise
* Neil Hopkins como Ray
* David Zayas como Oliver
* Donald Faison como Terry
* Robin Gammell como Walt
* J. Paul Boehmer como Colin
* Tanya Newbould como Jen
* Tony Black como Derek
* Pam Levin como Cindy
* Phat Mahathongdy como Mandy

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Fulham F.C.

O **Fulham Football Club** é un club de fútbol do distrito de Hammersmith e Fulham da cidade de Londres, en Inglaterra. Foi fundado en 1879, sendo o equipo profesional máis antigo de Londres. Xoga na Premier League desde a tempada 2001/02.

## Historia 
O Fulham foi fundado en 1879 co nome de ''Fulham St Andrew's Church Sunday School FC*. Todos os primeiros xogadores foron cristiáns. En 1888 cambiouse o nome polo actual.

O equipo estivo moito tempo na Primeira División do fútbol inglés dese tempo preto dos anos 1960, pero nunca conseguiron ningún trofeo de importancia. Chegaron á final da FA Cup en 1975, pero foron derrotados polo West Ham United. O único trofeo de importancia da historia do equipo é gañar unha clasificiación para a Copa da UEFA por saír campión da Copa Intertoto da UEFA, ao gañarlle na final ao Bologna FC por 3-0.

O 29 de abril de 2010, o Fulham derrotou 2-1 ao Hamburgo SV e clasificouse para a final da primeira edición da UEFA Europa League. Nela enfrontaríase ao Atlético de Madrid o 12 de maio de 2010. O encontro foille esquivo, perdendo por 2-1 na prórroga. Os goles foron marcados por Diego Forlán para o conxunto español e Simon Davies para o equipo inglés.

## Uniforme 
* **Uniforme titular**: Camiseta branca, pantalón negro, medias brancas. 
* **Uniforme alternativo**: Camiseta roxinegra, pantalón branco, medias negras. 
* **Terceiro uniforme**: Camiseta, pantalón e medias verde e amarelo.

## Xogadores 
:*Categoría principal: Xogadores do Fulham FC.''

## Estadio 
miniatura|Vista característica do estadio.|250px

O club xoga de local no estadio Craven Cottage desde 1896. O estadio atópase á marxe do río Támese en Fulham. Durante as tempadas 2002/03 e 2003/04 o equipo xogou de local en Loftus Road, o estadio do Queens Park Rangers, mentres o Craven Cottage estaba sendo remodelado para cumprir coas esixencias da Premier League.

## Palmarés 
### Torneos nacionais 
* **Football League Second Division/Football League First Division (2):** 1948-49, 2000-01.
* **Football League Second Division (1)**: 1998-99.
* **Football League Third Division South (1)**: 1931-32.

### Torneos internacionais 
* **Copa Intertoto da UEFA (1)**: 2002.
* Subcampión da UEFA Europa League (1): 2009/10.

## Véxase tamén 
### Ligazóns externas 
* Sitio web oficial
Sporting Club de Bastia

O **Sporting Club Bastia** é un club de fútbol francés da cidade de Bastia, en Alta Córsega (Córsega). Foi fundado en 1905 e actualmente compite na Ligue 1, logo de ascender na tempada 2011–12.

## Historia 
En 1905 fúndase o *Sporting Club Bastia* e ten como primeiro presidente a Emile Brandizi. En 1962 o club pasa a chamarse *Sporting Etoile Club Bastia*. En 1981 o equipo gaña o seu primeiro título, a Copa de Francia. En 1992 o club cámbiase o nome polo actual, **Sporting Club de Bastia**.

## Uniforme 
* **Uniforme titular**: Camiseta, pantalón e medias azuis. 
* **Uniforme alternativo**: Camiseta branca, pantalón e medias grises.

## Estadio 
O Bastia xoga os seus partidos no Stade Armand Cesari, inaugurado o 16 de outubro de 1932, con capacidade para 10.130 persoas.

Neste estadio produciuse un suceso tráxico. Ocorreu en 1992 cando se decidiu instalar unha tribuna provisional para un encontro da semifinal da Copa de Francia. A tribuna afundiuse ocasionando a morte de 18 persoas.

## Datos do club 
* **Tempadas en Ligue 1**: 28 
* **Tempadas en Ligue 2**: 14 
* **Maior goleada conseguida**: SC Bastia 6 - 0 Troyes (tempada 77-78) 
* **Maior goleada encaixada**: Girondins de Bordeos 8 - 1 SC Bastia (tempada 68-69) 
* **Mellor posto na liga**: 6º (tempada 1968-69) 
* **Peor posto na liga**: 20º (tempada 1985-86) 
* **Máximo goleador**: Claude Papi, con 110 goles. 
* **Máis partidos disputados**: Charles Orlanducci, con 419 partidos disputados.

## Palmarés 
### Torneos nacionais 
* **Ligue 2 (2):** 1968, 2012
* **Copa de Francia (1):**: 1981
* Subcampión da Copa de Francia (2): 1972, 2002

### Torneos internacionais 
* **Copa Intertoto da UEFA (1):** 1997
* Subcampión da Copa da UEFA (1): 1978

## Véxase tamén 
### Ligazóns externas 
* Sitio web oficial
Wolverhampton Wanderers F.C.

O **Wolverhampton Wanderers Football Club** é un club de fútbol de Inglaterra, da cidade de Wolverhampton en West Midlands. Foi fundado en 1877 co nome de ''St. Luke's'' por John Baynton, Jack Addenbrooke e Jack Brodie. Xogou na maior parte da súa historia recente en The Championship; non obstante, dende 2018 xoga na Premier League.

## Historia 
En 1893 o equipo gaña a primeira FA Cup da súa historia (1-0 sobre o Everton). Ata a data os Wolves xogaron oito finais de Copa.

En 1954 o equipo gaña a súa primeira Liga en Primeira División -actual Premier-. Vitorias sobre clubs con prestixio en Europa, como o Real Madrid e o Honved húngaro foron a inspiración para que a UEFA crease a Copa Europea de clubs, actual UEFA Champions League.

En 1974 e 1980 o equipo gaña as dúas Copas da Liga (actual Carling Cup) que adornan as súas vitrinas, mercé a sendas vitorias sobre Manchester City e sobre o entón todopoderoso Nottingham Forest. Desgraciadamente, ese foi o principio dun grave declive que os levou, tras sucesivos descensos, á Cuarta División en 1986 (o anterior caso deste grave declive foi o Bristol City en 1982).

O 18 de abril de 2008 o equipo logra o regreso á elite 5 anos despois tras a súa vitoria ante o Queens Park Rangers. O 25 de abril de 2009 o equipo logra o seu terceiro título de liga en Championship -Nivel 2-, tras empatar a un o o campo do Barnsley, logrando así o ansiado ascenso á Premier League.

## Uniforme 
* **Uniforme titular**: Camiseta ocre dourado, pantalón negro e medias ocre dourado. 
* **Uniforme alternativo**: Camiseta negra, pantalón negro e medias negras.

## Estadio 
miniatura|300px|Molineux Stadium 

Molineux Stadium é a casa deportiva do Wolverhampton Wanderers Football Club, ten unha capacidade para aproximadamente 30.000 espectadores, foi fundado en 1889 e remodelado en 1993 por última vez.

## Palmarés 
### Torneos nacionais 
* **Football League First Division (3)**: 1953–54, 1957–58, 1958–59
* **Copa de Inglaterra (4)**: 1892–93, 1907–08, 1948–49, 1959–60
* **Football League Cup (2)**: 1973–74, 1979–80
* **Football League Second Division (3)**: 1931–32, 1976–77, 2008–09
* **Football League Third Division (1)**: 1988–89
* **Football League Third Division North (1)**: 1923–24
* **Football League Fourth Division (1)**: 1987–88
* **Community Shield (4)**: 1949, 1954, 1959, 1960
* **Football League Trophy (1)**: 1987–88
* **Texaco CUP**: 1970–71

### Torneos internacionais 
* Subcampión da Copa da UEFA (1): 1971-72

## Véxase tamén 
### Ligazóns externas 
* Sitio web oficial
Ipswich Town F.C.

O **Ipswich Town Football Club** é un equipo de fútbol profesional de Inglaterra con base en Ipswich, Suffolk. Desde 2007 xogan no Football League Championship, que é a segunda categoría do fútbol inglés. A súa última aparición na FA Premier League deuse na tempada 2001-2002.

## Historia 
O club foi fundado en 1878 pero non se converteu en profesional ata 1936, e pouco despois foron elixidos para unirse á Football League en 1938. O Ipswich Town conquistou a Liga inglesa na tempada 1961-62, e conseguiron 2 subcampionatos. Gañaron a Copa de Inglaterra en 1978 e a Copa da UEFA en 1981.

## Uniforme 
* **Uniforme titular**: Camiseta azul, pantalón branco e medias azuis. 
* **Uniforme alternativo**: Camiseta branca, pantalón negro e medias brancas. 
 
## Palmarés 
### Torneos nacionais 
* **Football League First Division (1)**: 1961-62
* **Copa de Inglaterra (1)**: 1977-78
* **Football League Second Division (3)**: 1960-61, 1967-68, 1991-92
* **Football League Third Division South (2)**: 1953-54, 1956-57

### Torneos internacionais 
* **Copa da UEFA (1)**: 1980-81

## Véxase tamén 
### Ligazóns externas 
* Sitio web oficial
IFK Göteborg

O **IFK Göteborg**, oficialmente **Idrottsföreningen Kamraterna Göteborg** (*Asociación de deportes Os Amigos*), é un equipo de fútbol sueco da cidade de Gotemburgo. Foi fundado en 1904 e xoga na primeira categoría do país, a Allsvenskan. O equipo gañou 18 ligas, 4 títulos de copa e dous Copas da UEFA.

## Historia 
O IFK Göteborg é o único equipo sueco que gañou unha competición europea, a Copa da UEFA en 1982 e 1987. Foi a época máis exitosa na historia do club, que chegou ademais a disputar as semifinais da Copa de Europa en 1986, nas que caeu na quenda de penaltis fronte ao FC Barcelona logo de partir cunha vantaxe de tres goles na ida, na volta Pichi Alonso fixo un hat-trick que igualou a eliminatoria.

Neste club comezou a exitosa carreira como adestrador de Sven-Göran Eriksson, aínda que adestrara anteriormente a outro equipo, foi no IFK Göteborg onde conseguiu os seus primeiros éxitos (3 ligas consecutivas e 1 Copa da UEFA) ademais de participar durante varios anos consecutivos na UEFA Champions League, a mediados dos anos 1990, con certo éxito.

Especial atención mereceu a Liga de Campións 1994-95, onde o equipo sueco terminou líder do seu grupo, superando ata ao FC Barcelona de Johann Cruyff (gañou no Ullevi 2-1 e logrou un meritorio empate, 1-1, no Camp Nou). Con todo, caeu eliminado en cuartos de final ante o Bayern de Múnic, equipo que pasou a semifinais sen gañar ao IFK na rolda (os dous partidos saldáronse con empates, 0-0 e 2-2, pasando os bávaros polo dobre valor dos tantos logrados fóra de casa). É o maior éxito que cultivou o IFK na UEFA Champions League, xa que só perderon un só partido en toda a competición, o primeiro, en Old Trafford ante o Manchester United.

## Palmarés 
### Torneos nacionais 
* **Campionato Sueco (18)**: 1908, 1910, 1918, 1934-35, 1941-42, 1957-58, 1969, 1982, 1983, 1984, 1987, 1990, 1991, 1993, 1994, 1995, 1996, 2007
* **Allsvenskan (13)**: 1934-35, 1941-42, 1957-58, 1969, 1982, 1984, 1990, 1991, 1993, 1994, 1995, 1996, 2007
* **Mästerskapsserien (1)**: 1991
* **Allsvenskan** *play-off* **(5)**: 1982, 1983, 1984, 1987, 1990
* **Svenska Serien (5)**: 1912-13, 1913-14, 1914-15, 1915-16, 1916-17
* **Fyrkantsserien (2)**: 1918, 1919
* **Svenska Mästerskapet (3)**: 1908, 1910, 1918
* **Svenska Cupen (4)**: 1978-79, 1981-82, 1982-83, 1991

### Torneos internacionais 
* **Copa da UEFA (2)**: 1981-82, 1986-87
* **Royal League (1)**: 2004-05
* **Copa Intertoto (8)**: 1967, 1980, 1981, 1982, 1983, 1985, 1986, 1988

### Torneos amigables 
***Copa Sanwa Bank (1)**: 1996

## Véxase tamén 
### Ligazóns externas 
* Sitio web oficial 
* Sitio oficial de afeccionados
AZ Alkmaar

O **AZ Alkmaar**, que ten por nome oficial **Alkmaar Zaanstreek**, é un club de fútbol da cidade de Alkmaar, en Holanda Setentrional, nos Países Baixos. Foi fundado o 10 de maio de 1967 logo da fusión dos clubs ''Alkmaar '54* e *FC Zaanstreek''.

O club participa na Eredivisie, torneo do que foi campión nas tempadas 1980-81 e 2008-09. Ademais, gañou a Copa dos Países Baixos en tres ocasións e foi finalista da Copa da UEFA na tempada 1980-81.

## Uniforme 
* **Uniforme titular**: Camiseta vermella con mangas brancas, pantalón branco e medias vermellas. 
* **Uniforme alternativo**: Camiseta branca, pantalón branco e medias brancas. 
* **Terceiro uniforme**: Camiseta negra, pantalón negro e medias negras.

## Estadio 
340px|miniatura|Vista interior do AFAS Stadion. 
O AZ Alkmaar xoga os seus partidos como local no AFAS Stadion, propiedade do club, situado na parte sur da cidade de Alkmaar e que conta cunha capacidade para 17&nbsp;000 espectadores. Foi inaugurado o 4 de agosto do 2006 como DSB Stadion, levando o nome do banco fundado por Dirk Scheringa, o DSB Bank, que era ademais o auspiciador do club. Tras a quebra do banco no 2009 o club foi obrigado a cambiar o nome do estadio.

Antes do 2006 o club utilizaba o Alkmaarderhout, estadio con capacidade para 8&nbsp;400 asistentes e que foi construído en 1948.

## Datos do club 
300px|miniatura|Posto ao final de tempada do club entre 1976 e 2009.
* **Tempadas en Eredivisie**: 33
* **Temporadas en Eerste Divisie**: 11
* **Maior goleada conseguida**:
** En torneos nacionais: 8-0 ao Heracles Almelo en 1997 (en Eerste divisie).
** En Eredivisie: 9-2 ao FC Amsterdam en 1977.
** En torneos internacionais: 11-1 ao Red Boys Differdange (na Copa da UEFA 1978-79).
* **Maior goleada encaixada**: 
** En torneos nacionais: 8-0 do Feyenoord Rotterdam en 1987.
** En torneos internacionais: 4-1 do Werder Bremen (Copa da UEFA 2006-07), Arsenal FC (Liga de Campións 2009-10) e FC BATE (UEFA Europa League 2010-11).
* **Mellor posto en Primeira**: 1º (1980-81 e 2008-09).
* **Peor posto en Primeira**: 18 (1996-1997).
* **Participacións internacionais**
** 2 na Liga de Campións
** 6 na Copa da UEFA
** 2 na Recopa de Europa

## Palmarés 
### Torneos nacionais 
* **Eredivisie (2)**: 1980-81, 2008-09.
* **Eerste Divisie (2)**: 1995-96, 1997-98.
* **Copa dos Países Baixos (3)**: 1978, 1981, 1982.
* **Supercopa dos Países Baixos (1):** 2009.

### Torneos amigables 
* **Torneo Amsterdam (3)**: 1977, 1979, 1982.
* **Torneo Brugse Metten (1)**: 1978.
* **Trofeo Costa Brava (1)**: 1979.
* **Trofeo Villa de Gijón (1)**: 1980.
* **Copa ETL-Dom (1)**: 2010.

## Notas 
## Véxase tamén 
### Ligazóns externas 
* Sitio web oficial
RSC Anderlecht

O **Royal Sporting Club Anderlecht** é un club de fútbol de Bélxica, do municipio de Anderlecht en Bruxelas. Foi fundado o 27 de maio de 1908 e compite na Primeira División de Bélxica, da que é o actual campión (2012–13).

Ademais dos seus numerosos títulos nacionais, é xunto ao RKV Malinas, o único equipo belga que conquistou títulos europeos: 2 títulos da Recopa de Europa e 2 da Supercopa de Europa (1976 e 1978) máis unha Copa da UEFA (1983). Ultimamente, a súa participación en torneos europeos non foi moi destacada.

## Uniforme 
* **Uniforme alternativo**: Camiseta branca, pantalón púrpuro, medias brancas. 
* **Uniforme titular**: Camiseta púrpura, pantalón púrpuro e medias púrpuras.

Antes da tempada 2005-06, o equipo tiña como uniforme titular unha camiseta branca con vivos púrpuras, que é agora o actual uniforme alternativo.

## Estadio 
200px|miniatura|Exterior do estadio

O RSC Anderlecht xoga os seus partidos de local no estadio Constant Vanden Stock, situado no Parque Astrid da comuna de Anderlecht en Bruxelas. Actualmente, o equipo actualmente considera construír un estadio con máis capacidade para espectadores, que non necesariamente estaría en Anderlecht.

## Palmarés 
### Torneos nacionais 
* **Primeira División de Bélxica:**
** **Campión (32):** 1946–47, 1948–49, 1949–50, 1950–51, 1953–54, 1954–55, 1955–56, 1958–59, 1961–62, 1963–64, 1964–65, 1965–66, 1966–67, 1967–68, 1971–72, 1973–74, 1980–81, 1984–85, 1985–86, 1986–87, 1990–91, 1992–93, 1993–94, 1994–95, 1999–00, 2000–01, 2003–04, 2005–06, 2006–07, 2009–10, 2011–12, 2012–13
* **Segunda División de Bélxica:**
** **Campión (2):** 1923–24, 1934–35
* **Copa de Bélxica:**
** **Campión (9):** 1964–65, 1971–72, 1972–73, 1974–75, 1975–76, 1987–88, 1988–89, 1993–94, 2007–08
* **Copa da Liga:**
** **Campión (1):** 1999–2000
* **Supercopa de Bélxica:**
** **Campión (11):** 1985, 1987, 1993, 1995, 2000, 2001, 2006, 2007, 2010, 2012, 2013
* **Bruges Matins:**
** **Campión (2):** 1985, 1988
### Torneos internacionais 
* **Recopa de Europa (2):** 1975-76, 1977-78.
* **Copa da UEFA (1):** 1982-83.
* **Supercopa de Europa (2):** 1975-76, 1977-78.
* **Torneo Esperanzas de Toulon (1) :** 1967

### Torneos amigables 
* **Torneo de París (fútbol) (3):** 1964, 1966, 1977
* **Bruges Matins (2):** 1985, 1988
* **Torneo Expo de Bruxelas:** 1958
* **Torneo de Lille:** 1971
* **Torneo de Amsterdam:** 1976
* **Trofeo Mohamed V:** 1976
* **Torneo do Milenario de Bruxelas:** 1980
* **Torneo Indoor de París-Bercy:** 1985
* **Torneo Internacional de Fútbol de Maspalomas:** 1990

## Véxase tamén 
### Ligazóns externas 
* Sitio web oficial
FC Köln

O **Fußball-Club Köln** é un equipo de fútbol alemán, da cidade de Colonia. Foi fundado en 1948, como unha fusión dos equipos Kölner Ballspiel-Club 1901 e SpVgg Sülz 07.
 
Como moitos doutros clubs profesionais de fútbol de Alemaña, o FC Köln tamén incorpora departamentos doutros deportes, neste caso o balonmán, tenis de mesa e ximnasia. Os principais rivais do club son Bayer Leverkusen, Borussia Mönchengladbach, e Fortuna Düsseldorf - todos os clubs da mesma rexión xeral, cerca do río Rin.

## Uniforme 
* **Uniforme titular**: Camiseta, pantalón e medias brancas. 
* **Uniforme alternativo**: Camiseta, pantalón e medias vermellas. 
* **Terceiro uniforme**: Camiseta, pantalón e medias negras.

## Palmarés 
### Torneos nacionais 
* **1. Bundesliga** (3): 1962, 1964, 1978
* **2. Bundesliga** (4): 2000, 2005, 2014, 2019
* **Copa de Alemaña (DFB Pokal) (4)**: 1968, 1977, 1978, 1983

### Torneos internacionais 
* Subcampión da Copa da UEFA (1): 1985-86.

### Torneos amigables 
* **Trofeo Ciudad de Zaragoza (1)**: 1971.
* **Trofeo Villa de Gijón (1)**: 1973.
* **Trofeo Joan Gamper (2)**: 1978, 1981.
* **Copa Ciudad de Santiago (1)**: 1999.

## Véxase tamén 
### Ligazóns externas 
* Sitio web oficial
As Cinco Calles, Campo, Arzúa

**As Cinco Calles** é un lugar da parroquia de Campo no concello coruñés de Arzúa na Comarca de Arzúa. Segundo o Instituto Nacional de Estadística en 2010 tiña cinco habitantes (dous homes e tres mulleres).
## Patrimonio
Pola aldea discorre a variante do Camiño do Norte que vai desde Boimorto ata O Pino.

## Lugares e parroquias
### Lugares de Campo
### Parroquias da Arzúa
Parma Calcio 1913

O **Parma Football Club** é un club de fútbol de Italia, da cidade de Parma na rexión de Emilia-Romaña. Foi fundado en 1913 e xoga na Serie A italiana. No ano 2004, o club foi renomeado a Parma FC, deixando atrás o **AC Parma**, nome oficial que utilizou a entidade durante os seus anos máis exitosos (toda a década dos 90 e primeiros dous anos dos 2000).

Parma debutou na Serie A no ano 1990 e rapidamente estableceuse como un dos mellores clubs italianos da década. Na tempada 2008-2009 descende á Serie B logrando rapidamente o ascenso para a tempada 2009-2010 ao finalizar en segunda posición.

## Uniforme 
* **Uniforme titular**: Camiseta branca con cruz negra, pantalón branco e medias brancas. 
* **Uniforme alternativo**: Camiseta a raias azuis e amarelas, pantalón azul e medias azuis. 
* **Terceiro uniforme**: Camiseta negra con cruz dourada, pantalón negro, medias negras.

## Xogadores 
:*Categoría principal: Categoría:Xogadores do Parma FC.*

## Estadio 
Stadio Ennio Tardini, fundado en 1923, con capacidade para 27.906 persoas. Dimensións 105x68 metros.

## Datos do club 
* **Tempadas na Serie A**: 21 
* **Posto histórico**: 16° 
* **Tempadas na Serie B**: 33 
* **Tempadas na Serie C**: 29 
* **Tempadas na Serie D**: 4 
* **Mellor posto na Serie A**: 2° 
* **Peor posto na Serie A**: 19° 
* **Maior número de goles nunha tempada**: 57 (2003/04) 
* **Maximo goleador na Serie A**: Hernan Crespo (69) 
* **Máis partidos disputados na Serie A**: Antonio Benarrivo (258)

## Palmarés 
### Torneos nacionais 
* **Copa de Italia (3)**: 1991-92, 1998-99, 2001-02
* **Supercopa de Italia (1):** 1999
* **Seconda Divisione (1)**: 1924-25
* **Serie C (4)**: 1953-54, 1972-73, 1983-84, 1985-86
* **Serie D (1)**: 1969-70

### Torneos internacionais 
* **Copa da UEFA (2):** 1994-95, 1998-99
* **Supercopa de Europa (1):** 1993 
* **Recopa de Europa (1):** 1992-93

### Torneos amigables 
* **Parmalat Cup (1):** 1995
* **Trofeo Ciudad de Zaragoza (1):** 1998
* **Trofeo Naranja (2):** 2000, 2007
* **Trofeo Ciudad de Barcelona (1):** 2003
* **Trofeo Colombino de fútbol (1):** 2007

## Véxase tamén 
### Ligazóns externas 
* Sitio web oficial